Ekkert hefur spurst til rúmlega fertugs Íslendings sem búsettur er í Svíþjóð frá því á laugardag þegar hann féll af sæþotu.  Leit lögreglu var hætt eftir aðeins þrjár klukkustundir.
Maðurinn var ásamt konu sinni og börnum í fríi á eyjunni Öland sunnarlega í Svíþjóð og voru þau á sæþotum utan við ströndina. Eftir að hann skilaði börnunum og eiginkonunni í land tók hann af sér björgunarvestið og fór vestislaus einn aukahring. Síðan hefur ekkert til hans spurst. Víðir Víðisson er frændi mannsins sem saknað er.
Þá hefst leit, það er hringt í neyðarlínuna og það kemur strax yfirvöld og leita hérna, fara út með báta og sónartæki og fleira og þyrlan kemur líka. Það er leitað til 7 um kvöldið, í einhverja 2-3 tíma. Svo tilkynna þeir konu mannsins að leit sé bara hætt
Síðan þá tóku sjálfboðaliðar og björgunarsveitir við leitinni en eftir að hún bar ekki árangur þurfti leyfi lögreglunnar til að halda henni áfram. Aðstandendur náðu ekki sambandi við þá sem stjórna því og samtök sem leita að týndu fólki í Svíþjóð komu þá til skjalanna Víðir og fleiri fóru út í byrjun vikunnar til að aðstoða við leitina. . Eyjan er um 20 kílómetrum frá landi. Víðir segist vera gáttaður á því hversu fljótt leit var hætt en leitarsvæðið er gríðarlega stórt
Í raun og veru eru það bara við sem erum að leita í dag og alveg frá því að ég kom hefur enginn stór leit verið nema bara við. Hvað finnst ykkur um það? Ég verð að viðurkenna það að ég er í mjög miklu sjokki yfir því, mér finnst þetta mjög skrýtið. Maður er vanur þessum björgunarsveitaaðgerðum heima. Ef einhver týnist þá upplifir maður hálfa þjóðina að leita að einstaklingnum og miklar aðgerðir í gangi, en hérna virðist þetta bara, maður upplifir sem aðstandandi í svona máli að það sé öllum bara alveg sama.
Um 15 manna hópur vina og vandamanna eru á leið til Svíþjóðar í dag og á morgun til að aðstoða við leitina. Nota á dróna og þyrlu til að efla leitina. Þá hefur einnig verið settur á fót styrktarreikningur til að standa straum af kostnaði við leitina.
Rúmlega fertugs Íslendings er saknað eftir að hann féll af sæþotu við Öland í Svíþjóð um helgina. Leit lögreglu stóð yfir í aðeins þrjár klukkustundir áður en henni var hætt. Liðsauki héðan er á leiðinni til að aðstoða við leitina. 